Leikhússtjórar stóru leikhúsanna fagna góðri uppskeru leikársins, þrátt fyrir samkomutakmarkanir. Grímuverðlaunin verða afhent í kvöld í tuttugasta sinn.
Grímuverðlaunin verða afhent við hátíðlega athöfn í Þjóðleikhúsinu í kvöld. Leikhússtjórar stóru leikhúsanna fagna góðri uppskeru leikársins þrátt fyrir samkomutakmarkanir.
Þetta er tuttugasta Grímuhátíðin en sú fyrsta var haldin 16. júní 2003.
Leiksýning Þjóðleikhússins, Sjö ævintýri um skömm, hlýtur flestar tilnefningar þetta árið, tólf talsins. Sýningar leikhússins hljóta þrjátíu og eina tilnefningu.
Já þetta eru auðvitað búin að vera afskaplega óvenjuleg og skrýtin tvö ár. Sem betur fer hafa áhorfendur tekið okkur fagnandi og streymt í leikhúsið alltaf þegar það hefur mátt. Og ég verð að segja að þegar maður lítur til baka heilt yfir, þá er afraksturinn ógleymanlegar sýningar, stórkostlegar sýningar sem okkur hefur tekist að skapa þrátt fyrir allt.
Borgarleikhúsið fagnar líka góðri uppskeru, Söngleikurinn Níu líf fær tíu tilnefningar og sýningar leikhússins alls tuttugu og sjö.
Við komumst af stað með afgerandi hætti eftir áramót. Ég neita því ekki að á þorláksmessu síðastliðinni þá var svolítið úr okkur vindurinn, þegar við þurftum að loka enn á ný. Við lifðum þetta af heldur betur og við bara hlökkum til kvöldsins.
Tilgangur leikhússins hafi opinberast í faraldrinum.
Já ég held að árin tvö hafi sannað endanlega fyrir okkur hver máttur og megin leikhússins er. Það að fá ekki að vera í nánu samneyti og snertingu við fólk. Það er bara stórhættulegt.